**Referat fra møte i styret for Sandnes Idrettsråd**

Dato: 24.08.2022 kl. 18.30 – 20.40

Hvor: Ganddal ILs klubbhus.

Til stede: Paul Hetland, Siv Janne Aarrestad, Pål Thornes, Sølvi Rabben, Sivert Bratten, Karianne Stoltenberg og Kjetil Sigurdsen

Forfall: Mathias Stene og Hilde Thorsen Moss.

Dessuten møtte: Odd Willy Støve fra Sandnes kommune og daglig leder Kåre Strand.

Under sak 44/22 møtte dessuten Silje Kartfjord, Frode Hess og Petter Gravås fra Sandnes turn.

Møtet ble ledet av Paul Hetland.

|  |  |  |
| --- | --- | --- |
| Sak nr  | Behandlet  | Ansvarlig |
| 44/22  | **Orientering fra Sandnes Turn om planer for ny turnhall**Frode Hess og Petter Gravås orienterte og presenterte behov samt tegninger/planer for ny turnhall i stadion-området. De ønsker å bygge en «utvidet» basis-hall i område avsatt til idrettshall i gjeldende reguleringsplan vedtatt ifm. planene for bygging av Østerhus arena.Fra idrettsrådets side ble det kort orientert om pågående revisjon av «Aktive Sandnes» og reguleringsplan for stadion-området, og at dette måtte ses som et innspill til disse prosessene.  |   |
| 45/22   | **Orientering fra Ganddal IL om planer for fotball-hall**Kjetil Sigurdsen orienterte og viste aktuell plassering av en fotball-hall med 9-er bane innenfor regulert område til idrett på Ganddal stadion. De håper å komme i gang i løpet av kort tid sånn at hallen kan ferdigstilles i 2023. Dato for byggestart er ikke endelig bestemt. Presentasjonen ettersendes til styret. |  |
| 46/22 | **Rapport fra arbeidsgruppene****Folkepulsen**Siv Janne og Kåre orienterte. Møte med Hana og Aspervika skoler er avholdt. Positiv respons fra begge, så det ser ut som om det kommer i gang et SMIL-prosjekt på Hana i løpet av kort tid. Planlagt møte i styringsgruppen 5. september. **Treningstider** Siv Janne orienterte. Det har vært en del arbeid rundt prioriteringen av bordtennis i hallene, men dette ser ut til å ha løst seg på en god måte. **Politisk kontakt**Paul har hatt uformell kontakt med politisk ledelse flere ganger i sommer, men ingen formelle møter.**Reklameavtaler på kommunale anlegg**Sivert og Pål følger opp avtale for Hana-hallen. | Sivert og Pål |
| 47/22 | **Tilskudd LAM-midler.**Saken ble utsatt til neste møte. |  |
| 48/22 | **Hovedfordeling LAM-midler**Saken ble utsatt til neste møte. |  |
| 49/22 | **Frivillighetens år – status** Kåre orienterte. Arrangement med tema barn og unge på Ruten lørdag 3. september. Litt liten påmelding, men samlet oversikt mangler. |  |
| 50/22 | **Retningslinjer for tildeling av treningstider i idrettshaller**Henvendelse fra Sandnes håndball som måtte legge treningssamling til nabokommune i sommer fordi de ikke fikk leie hall i Sandnes.Odd Willy orienterte. Det er fullt mulig å arrangere treningssamlinger i kommunens haller i løpet av sommeren, men dette på planlegges sånn at utførelse av større vedlikeholds- og renholdsoppgaver kan innpasses. Hovedregelen bør være at det søkes om slike samlinger samtidig med at det søkes om treningstid for sommeren. Det ble ellers presisert at idrettslagene bør ha 1 person/maks 2 personer som har dialogen med kommunen i slike saker.Daglig leder ble bedt om å presisere dette overfor Sandnes håndball. | Kåre |
| 51/22 | **Deltakelse på Rogaland IKs kurs for styremedlemmer i** **Idrettsråd** Kurset holdes 21. september kl. 17.30 på Idrettens hus, Jåttåvågen.Kåre sender påmelding for Paul, Pål, Sølvi og Kåre. Andre kan melde seg på via utsendt link. | Kåre |
| 52/22 | **Samarbeidsavtale mellom Rogaland IK og Sandnes IR**Ingen merknader framkom. Styreleder får fullmakt til å signere endelig avtale. | Paul |
| 53/22 | **Nytt fra kommunen**1. Det arbeides for å skaffe nye areal til idrettsanlegg. Sak til politisk behandling fremmes i løpet av kort tid.
2. Oppstartsmøte for disposisjonsplan for stadion-området avholdes 25. 8. Idrettsrådet vil bli involvert når selve arbeidet med planen kommer i gang.
3. Administrasjonen har et dokumentasjonsgrunnlag for anleggedekning i ulike bydeler og soner i Sandnes. Dette vil være del av underlaget når arbeidet med revisjon av «Aktive Sandnes» kommer i gang.

  |  |
| 54/22 | **Eventuelt**Innspill til kommunebudsjettet 2023(økonomiplan 2023 – 26 ble diskutert. Daglig leder utarbeider utkast til brev som sendes styret til vurdering.  | Kåre |

Referent: Kåre